  Туспуктэм: Григорий Фомин Наталия Сильвестрова 2024-тӥ арын 1-тӥ толшорысен Удмуртиын Кам но Буй шуръёс вамен выжъёс вылтӥ потон дунъёс воштӥськозы. Со сярысь пуктэтэз элькун тӧролэн но кивалтэтлэн сайтаз поттӥзы. Легковой машинаослы Кам вамен выжон понна 499 манет тыроно луоз, Буй вамен – 274 манет, кык выжъёс вамен – 748 манет. Шоро-куспо машинаос Кам шур вамен выж вылтӥ ортчемзы понна 1000 манет тырозы, Буй вамен – 4524, кык выж вылтӥ 1 сюрс 499 манет. Секыт грузъёсты нуллӥсь машинаослы но автобусъёслы (ӝуждалазы 2,6 метрозь, осьсы – кык) Кам шурез 1 сюрс 746 манет тыр потозы, Буй шурез – 897 манет тыр, кык выж вылтӥ – 2 сюрс 619 манет тыр. 2,6 метр но ӝужытгес, куинь но тросгес осень машинаос но автобусъёс Кам вамен потон понна 2 сюрс 246 манет тыроно луозы, Буй вамен – 1 сюрс 149 манет, кык шур вылтӥ – 3 сюрс 368 манет. Азьвыл дунъёс 2023-тӥ арын 1-тӥ южтолэзе воштӥськизы. Тегъёс: Кама дунъёснотарифъёс выжъёс Удмуртия  